ΠΕΡΙΕΧΟΜΕΝΑ
ΑΠΟΦΑΣΕΙΣ
Διάθεση διαδικτυακών υπηρεσιών στο πληροφοριακό σύστημα «Υπ. Υποδομών και Μεταφορών:
ΚΤΕΟ» του Υπουργείου Υποδομών και Μεταφορών, μέσω του Κέντρου Διαλειτουργικότητας της
Γενικής Γραμματείας Πληροφοριακών Συστημάτων και Ψηφιακής Διακυβέρνησης (Γ.Γ.Π.Σ.Ψ.Δ.)
του Υπουργείου Ψηφιακής Διακυβέρνησης.
Τροποποίηση της υπό στοιχεία ΔΣ 267/165/
15.1.2024 απόφασης του Διοικητικού Συμβουλίου
του ΝΠΔΔ “Ελληνικό Κτηματολόγιο” «Κατάργηση
του Ειδικού Άμισθου Υποθηκοφυλακείου Ιστιαίας - Τροποποίηση της τοπικής αρμοδιότητας του
Υποκαταστήματος Χαλκίδας στο Κτηματολογικό
Γραφείο Στερεάς Ελλάδας του Ν.Π.Δ.Δ. «Ελληνικό
Κτηματολόγιο» (Β’ 1295/2022)» (Β’ 310).
ΑΠΟΦΑΣΕΙΣ
Αριθμ. 5884 ΕΞ 2024
(1)
Διάθεση διαδικτυακών υπηρεσιών στο πληροφοριακό σύστημα «Υπ. Υποδομών και Μεταφορών:
ΚΤΕΟ» του Υπουργείου Υποδομών και Μεταφορών, μέσω του Κέντρου Διαλειτουργικότητας της
Γενικής Γραμματείας Πληροφοριακών Συστημάτων και Ψηφιακής Διακυβέρνησης (Γ.Γ.Π.Σ.Ψ.Δ.)
του Υπουργείου Ψηφιακής Διακυβέρνησης.
Ο ΥΠΟΥΡΓΟΣ ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
Α. Τις διατάξεις:
1. Του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184), και
ιδίως των παρ. 50 και 51 του άρθρου 107, σε συνδυασμό
με το άρθρο 84,
2. του άρθρου 47 του ν. 4623/2019 «Ρυθμίσεις του
Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επεί-
γοντα ζητήματα» (Α’ 134),
3. του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της Οδηγίας 95/46/ΕΚ (L119),
4. του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δε-
δομένων προσωπικού χαρακτήρα και ενσωμάτωση στην
εθνική νομοθεσία της Οδηγίας (ΕΕ) 2016/680» (Α’ 137),
5. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
6. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’  131),
7. του π.δ. 40/2020 «Οργανισμός Υπουργείου Ψηφιακής Διακυβέρνησης» (Α’ 85),
8. του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα, (π.δ. 63/2005,
Α’  98), όπως αυτό διατηρήθηκε σε ισχύ με την περ. 22
του άρθρου 119 του ν. 4622/2019 (Α’ 133), και
9. της υπ’ αρ. 393479/22-12-2023 κοινής απόφασης
των Υπουργών Υποδομών και Μεταφορών, Προστασίας
του Πολίτη και Ψηφιακής Διακυβέρνησης «Ψηφιοποίηση Υπηρεσιών Υπουργείου Υποδομών και Μεταφορών»
(Β’ 7513).
Β. Την υπό στοιχεία 118944 ΕΞ 2019/23-10-2019 απόφαση του Υπουργού Επικρατείας «Λειτουργία Κέντρου
Διαλειτουργικότητας της Γενικής Γραμματείας Πληροφοριακών Συστημάτων Δημόσιας Διοίκησης του Υπουργεί-
ου Ψηφιακής Διακυβέρνησης» (Β’ 3990).
Γ. Την υπό στοιχεία ΕΞ 2020/25-2-2020 απόφαση του
Υπουργού Επικρατείας «Παροχή Υπηρεσίας Αυθεντικοποίησης Χρηστών oAuth2.0 σε Πληροφοριακά Συστή-
ματα τρίτων Φορέων» (Β’ 762).
Δ. Την ανάγκη διασφάλισης σωστής χρήσης των πληροφοριακών συστημάτων και εφαρμογών των φορέων
του δημοσίου τομέα, οι οποίοι μέσω την ΑυθεντικοποίΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1223
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1223/20.02.2024
ησης βεβαιώνονται περί της ταυτότητας του χρήστη που
εισέρχεται στο σύστημά τους.
Ε. Το υπό στοιχεία ΔΥΠΗΔΕΔ ΣΤ’ 1103112 ΕΞ 2021
έγγραφο της Ανεξάρτητης Αρχής Δημοσίων Εσόδων
(ΑΑΔΕ) «Αίτημα διάθεσης στοιχείων οχημάτων στο
Υπουργείο Ψηφιακής Διακυβέρνησης μέσω του Κέντρου Διαλειτουργικότητας της ΓΓΠΣΔΔ» για διάθεση
των υπηρεσιών από την ΑΑΔΕ προς το Κέντρο Διαλειτουργικότητας.
ΣΤ. Την ανάγκη διασφάλισης της εναρμόνισης της διαλειτουργικότητας των διαδικτυακών υπηρεσιών των
φορέων του Δημοσίου και του ευρύτερου Δημοσίου
Τομέα με τον στρατηγικό σχεδιασμό.
Ζ. Τα αιτήματα του Υπουργείου Υποδομών και Μεταφορών, υπ’ αρ.: 22541/12-12-2023, για τη διαδικτυακή
υπηρεσία «Αυθεντικοποίηση Χρηστώv oAuth2.0» και
22421/6-12-2023, για τη διαδικτυακή υπηρεσία «Στοιχεία Κατάστασης και Ασφάλισης Οχημάτων (Α.Α.Δ.Ε.)»,
στην Ε.Δ.Α. του Κέντρου Διαλειτουργικότητας (ΚΕ.Δ.) της
Γ.Γ.Π.Σ.Ψ.Δ.
Η. Τα έγγραφα του Υπουργείου Υποδομών και Μεταφορών, υπ’ αρ.: 8304/11-1-2024, για τη διαδικτυακή
υπηρεσία «Αυθεντικοποίηση Χρηστώv oAuth2.0.» και
8294/11-1-2024, για τη διαδικτυακή υπηρεσία «Στοιχεία
Κατάστασης και Ασφάλισης Οχημάτων (Α.Α.Δ.Ε.)», με
θέμα την ένταξη σε παραγωγική λειτουργία των διαδικτυακών υπηρεσιών.
Θ. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
1. Τη διάθεση των κάτωθι διαδικτυακών υπηρεσιών
στο πληροφοριακό σύστημα «Υπ. Υποδομών και Μεταφορών: ΚΤΕΟ» του Υπουργείου Υποδομών και Με-
ταφορών:
α) Διαδικτυακή υπηρεσία «Αυθεντικοποίηση Χρηστώv
oAuth2.0».
β) Διαδικτυακή υπηρεσία «Στοιχεία Κατάστασης και
Ασφάλισης Οχημάτων (Α.Α.Δ.Ε.)» με την μέθοδο «Ανάκτηση Στοιχείων Κατάστασης και Ασφάλισης Οχήματος -
getVehicleInsurance».
2. Σκοπός χρήσης των διαδικτυακών υπηρεσιών είναι
η προβολή των στοιχείων οχήματος και ιστορικού τεχνικών ελέγχων από τους πολίτες για τα οχήματά τους,
κατόπιν ταυτοποίησης, σύμφωνα με τον ν. 4727/2020 και
την υπ’ αρ. 393479/22-12-2023 (Β’ 7513) κοινή υπουργική
απόφαση.
Άρθρο 2
Οργανωτικά μέτρα ασφάλειας και προστασίας
δεδομένων προσωπικού χαρακτήρα.
Η υπηρεσία αυθεντικοποίησης χρηστών διατίθεται
σύμφωνα με τη διαδικασία που περιγράφεται στην υπό
στοιχεία 3981 ΕΞ 2020/25-2-2020 απόφαση του Υπουργού Επικρατείας «Παροχή Υπηρεσίας Αυθεντικοποίησης
Χρηστών oAuth2.0 σε Πληροφοριακά Συστήματα τρίτων
Φορέων» (Β’ 762).
Τα διαπιστευτήρια του χρήστη δεν αποκαλύπτονται
ούτε γνωστοποιούνται στους φορείς που αξιοποιούν την
υπηρεσία αυθεντικοποίησης Χρηστών oAuth2.0.
Το Υπουργείο Υποδομών και Μεταφορών έχει την υποχρέωση λήψης και διαρκούς τήρησης των κατάλληλων
και αναγκαίων τεχνικών και οργανωτικών μέτρων ασφάλειας των λαμβανομένων πληροφοριών και, κατ’ ελάχι-
στον, την καταγραφή και παρακολούθηση των προσβάσεων, τη διασφάλιση ιχνηλασιμότητας και την προστασία
των διακινούμενων δεδομένων από κάθε παραβίαση,
καθώς και από σκόπιμη ή τυχαία απειλή. Το Υπουργείο
Υποδομών και Μεταφορών έχει την υποχρέωση χρήσης των λαμβανομένων πληροφοριών αποκλειστικά και
μόνον για τον σκοπό που περιγράφεται στην παρούσα.
Η διάθεση των διαδικτυακών υπηρεσιών διενεργείται μέσω του Κέντρου Διαλειτουργικότητας της Γενικής
Γραμματείας Πληροφοριακών Συστημάτων και Ψηφιακής Διακυβέρνησης (Γ.Γ.Π.Σ.Ψ.Δ.) του Υπουργείου Ψηφι-
ακής Διακυβέρνησης, σύμφωνα με την Πολιτική Ασφάλειας Πληροφοριακών Συστημάτων της Γ.Γ.Π.Σ.Ψ.Δ., την
Πολιτική Ορθής Χρήσης των διαδικτυακών υπηρεσιών,
καθώς και τις διατάξεις για την προστασία των δεδομένων προσωπικού χαρακτήρα.
Άρθρο 3
Έναρξη ισχύος
Η παρούσα απόφαση αρχίζει να ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Φεβρουαρίου 2024
Ο Υπουργός
ΔΗΜΗΤΡΙΟΣ ΠΑΠΑΣΤΕΡΓΙΟΥ
Ι
Αριθμ. απόφ. ΠΡ 464/2409058/15.2.2024
(2)
Τροποποίηση της υπό στοιχεία ΔΣ 267/165/
15.1.2024 απόφασης του Διοικητικού Συμβουλίου του ΝΠΔΔ “Ελληνικό Κτηματολόγιο” «Κατάρ-
γηση του Ειδικού Άμισθου Υποθηκοφυλακείου
Ιστιαίας - Τροποποίηση της τοπικής αρμοδιότητας του Υποκαταστήματος Χαλκίδας στο Κτημα-
τολογικό Γραφείο Στερεάς Ελλάδας του Ν.Π.Δ.Δ.
«Ελληνικό Κτηματολόγιο» (Β’  1295/2022)»
(Β’ 310).
Ο ΠΡΟΕΔΡΟΣ
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ ΝΠΔΔ
«ΕΛΛΗΝΙΚΟ ΚΤΗΜΑΤΟΛΟΓΙO»
Έχοντας υπόψη:
1. Τις διατάξεις του ν. 4512/2018 (Α’ 5), όπως τροποποιήθηκε με το άρθρο 58 του ν. 4602/2019 (Α’ 45) και το
άρθρο τρίτο της από 24.12.2019 Πράξη Νομοθετικού
Περιεχομένου (Α’ 212), η οποία κυρώθηκε με το άρθρο
1 του ν. 4664/2020 (Α’ 32), και ειδικότερα της παρ. 7 του
άρθρου 1.
2. Την υπό στοιχεία ΔΣ 267/165/15.01.2024 απόφαση
του Ν.Π.Δ.Δ. “Ελληνικό Κτηματολόγιο” «Κατάργηση του
Ειδικού Άμισθου Υποθηκοφυλακείου Ιστιαίας -ΤροποποίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1223/20.02.2024
ηση της τοπικής αρμοδιότητας του Υποκαταστήματος
Χαλκίδας στο Κτηματολογικό Γραφείο Στερεάς Ελλάδας
του Ν.Π.Δ.Δ. “Ελληνικό Κτηματολόγιο” (Β’ 1295/2022)»
(Β’ 310).
3. Την υπ’ αρ. 263/11/21.12.2023 απόφαση του Διοικητικού Συμβουλίου του Ν.Π.Δ.Δ. “Ελληνικό Κτηματολόγιο”
«Εκχώρηση Αρμοδιότητας» (ΑΔΑ: 94ΦΦ46ΜΨΦΖ-ΘΑΤ).
4. Την υπ’ αρ. 2409058/15.02.2024 εισήγηση της Γενικής Διευθύντριας.
5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αλλά η δαπάνη αυτή βαρύνει αποκλειστικά τον προϋπολογισμό του Νομικού Προσώπου
Δημοσίου Δικαίου με την επωνυμία «Ελληνικό Κτηματολόγιο», αποφασίζει:
Άρθρο Μόνο
1. Το άρθρο 1, και ειδικότερα οι παρ. 1 και 4 αυτού, της υπ’ αρ. 267/165/15.01.2024 απόφασης του
ΔΣ του ΝΠΔΔ “Ελληνικό Κτηματολόγιο” «Κατάργηση
του Ειδικού Άμισθου Υποθηκοφυλακείου Ιστιαίας Τροποποίηση της τοπικής αρμοδιότητας του Υποκα-
ταστήματος Χαλκίδας στο Κτηματολογικό Γραφείο
Στερεάς Ελλάδας του Ν.Π.Δ.Δ. «Ελληνικό Κτηματολόγιο» (Β’ 1295/2022)» (Β’ 310) τροποποιούνται και
αντικαθίστανται ως εξής.
«1. Το Ειδικό Άμισθο Υποθηκοφυλακείο Ιστιαίας μετά
την παρέλευση της 21ης Ιουνίου 2024 καταργείται.
2. Τα ακίνητα της τοπικής αρμοδιότητας του καταργούμενου Ειδικού Άμισθου Υποθηκοφυλακείου Ιστιαίας,
όπως αυτή ισχύει μέχρι την κατάργηση του, υπάγονται
από την 22α Ιουνίου 2024, ημέρα Σάββατο, στην τοπική
αρμοδιότητα του Υποκαταστήματος Χαλκίδας, που ορίστηκε στο άρθρο 1 της υπ’ αρ. 175/8/03.03.2022 (Β’ 1295)
απόφασης του ΔΣ του ΝΠΔΔ «Ελληνικό Κτηματολόγιο»
και από την ίδια ημερομηνία τροποποιείται για τα ίδια
ακίνητα».
2. Κατά τα λοιπά η υπό στοιχεία ΔΣ 267/165/15.01.2024
απόφαση εξακολουθεί να ισχύει.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρόεδρος
ΣΤΥΛΙΑΝΟΣ ΣΑΚΑΡΕΤΣΙΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1223/20.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201223.pdf | Tokens: 12616]